**Výzva na súťaž**

**Výzva na súťaž sa vyhlasuje / zadáva pre:**

|  |  |
| --- | --- |
| **[x]**  | zákazku podľa § 117 č. 343/2015 Z. z. o verejnom obstarávaní a o zmene a doplnení niektorých zákonov  |
| **[ ]**  | zákazku, na ktoré sa uplatňujú ustanovenia zákona č. 343/2015 Z. z. o verejnom obstarávaní a o zmene a doplnení niektorých zákonov  |
| **[ ]**  | iné: ............................................................................................................. |

**Zatriedenie obstarávacieho subjektu podľa zákona:**

|  |  |  |
| --- | --- | --- |
| Verejný obstarávateľ nakupuje pre iných verejných obstarávateľov? | **ÁNO[ ]**  | **NIE [x]**  |

**1. Identifikácia verejného obstarávateľa**

|  |  |
| --- | --- |
| **Obchodné meno / Názov** | ŠIMKOVIČ - PROTEKTOR spoločnosť s ručením obmedzeným |
| Poštová adresa | Kollárova 15 |
| Mesto | Sečovce |
| PSČ | 07801 |
| IČO | 31 654 606 |
| Kontaktná osoba | Ing. [Juraj Šimkovič](http://www.orsr.sk/hladaj_osoba.asp?PR=Šimkovič&MENO=Juraj&SID=0&T=f0&R=0), konateľ |
| tel. č.  | +421 905 649 232 |
| e-mail | sprotektor@sprotektor.sk |
| adresa hlavnej stránky verejného obstarávateľa /URL/ | www.sprotektor.sk |

**2. Identifikácia projektu**

|  |  |
| --- | --- |
| **Názov projektu** | Zníženie energetickej náročnosti v spoločnosti ŠIMKOVIČ - PROTEKTOR s.r.o. |
| Číslo ITMS2014+ | NFP310040**P083** |
| Operačný program | OPKZP-PO4-SC421-2017-30 - 30 |

**3. Názov zákazky**

**Zníženie energetickej náročnosti v spoločnosti ŠIMKOVIČ - PROTEKTOR s.r.o.**

**4. Druh zákazky**

Zákazka s nízkou hodnotou – stavebné práce

**5. Stručný opis predmetu zákazky**

Predmet zákazky pozostáva z troch logických celkov:

Logický celok č.1

Zateplenie obvodového plášťa, zateplenie strešného plášťa,

Logický celok č.2

Rekonštrukcia a modernizácia systémov osvetlenia v budove,

Logický celok č.3

Zabudovanie kogeneračnej jednotky.

Detailný popis opisu predmetu zákazky každého logického celku je súčasťou prílohy č.1 (Technická špecifikácia).

Realizácia bude prebiehať v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej iba „zákon o verejnom obstarávaní“) a **PRÍRUČKY K PROCESU VEREJNÉHO OBSTARÁVANIA** [**– SAŽP, verzia 5.0, platná od 25. 03. 2019**](http://www.op-kzp.sk/wp-content/uploads/2018/02/Prirucka-k-procesu-VO_verzia-5.0.pdf).

**6. Spoločný slovník obstarávania**

|  |  |
| --- | --- |
| **Predmet zákazky** | **CPV podľa slovníka** |
| **Zníženie energetickej náročnosti v spoločnosti ŠIMKOVIČ - PROTEKTOR s.r.o.** | 45320000-6 Izolačné práce31520000-7 Lampy/svietidlá a príslušenstvo k nim45251220-9 Stavebné práce na kogeneračných zariadeniach |

**7. NUTS kód** SK042

**8. Predpokladaná hodnota zákazky** je v celkovej výške 122 845.90 eur bez DPH a je stanovená v súlade s § 6 ZVO, na základe rozpočtu, ktorý sa nachádza v projektovej dokumentácii.

 **Predpokladaná hodnota zákazky logického celku č.1 :** **59 014.35 Eur bez DPH**

 **Predpokladaná hodnota zákazky logického celku č.2 : 5 761.57 Eur bez DPH**

 **Predpokladaná hodnota zákazky logického celku č.3 : 58 070.00 Eur bez DPH**

**9. Miesto a termín** poskytnutia služieb:

Miesto: Sečovce, Kollárova 15, 07801

Termín: po podpise zmluvy 3 mesiace pre Logický celok č.1 - Zateplenie obvodového plášťa, zateplenie strešného plášťa, a Logický celok č.2 - Rekonštrukcia a modernizácia systémov osvetlenia v budove, a 4 mesiace pre Logický celok č.3

Zabudovanie kogeneračnej jednotky

**10. Rozsah predmetu zákazky**

Počet častí, na ktoré uchádzač predkladá ponuku nie je obmedzený, uchádzač môže predložiť ponuku na všetky časti (logické celky).

**11. Rozdelenie predmetu zákazky**

Predmet zákazky je rozdelený na **tri časti**. V danom prípade ide o tri logické celky, ktoré zohľadňujú časovú, miestnu ale najmä vecnú koreláciu v rámci jedného projektu financovaného z fondov OP KŽP.

**12. Možnosť predloženia variantných riešení**

Údaje v tejto Výzve na predkladanie ponúk, v opise predmetu zákazky, odvolávajúce sa alebo určujúce konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, v takomto prípade uchádzač, v záujme rozvoja hospodárskej súťaže, konkurenčného prostredia ako aj podpory rozmanitosti technických riešení, zachovania produktovej neutrality, môže v ponuke predložiť  ekvivalentné riešenia pri dodržaní technických charakteristík, výkonnostných a funkčných parametrov a požiadaviek verejného obstarávateľa na predmet zákazky určených podľa týchto referenčných údajov. Uchádzač musí mať zahrnuté v jednotkovej cene ekvivalentného riešenia všetky  náklady spojené s ekvivalentným riešením v rámci predmetu plnenia (zabezpečenie osvedčení, očakávaných schválení, opakovaných podaní, zmien, dodatkov a pod.). Uchádzač predloží v ponuke osobitne zoznam použitých ekvivalentných riešení.

**13. Podmienky predkladania cenovej ponuky a spôsob určenia ceny**

[x]  e-mailom

[x]  poštou

* Ponuka a ďalšie doklady a dokumenty pri výbere dodávateľa sa predkladajú v štátnom jazyku (t.j. v slovenskom jazyku). Doklady, ktoré tvoria súčasť obsahu ponuky uchádzačov vo verejnom obstarávaní so sídlom mimo územia Slovenskej republiky, musia byť predložené v pôvodnom jazyku, a súčasne musia byť preložené do štátneho jazyka, t.j. do slovenského jazyka (neplatí pre uchádzačov, ktorí majú sídlo  v Českej republike. V takomto prípade doklady môžu byť predložené v pôvodnom, t.j. v českom jazyku).
* Projektová dokumentácia je k nahliadnutiu v sídle spoločnosti na adrese ŠIMKOVIČ - PROTEKTOR spoločnosť s ručením obmedzeným, Sečovce, Kollárova 15, 07801
* Ceny uvedené v ponuke musia byť vyjadrené v EUR bez DPH. Ponuky sa podávajú v písomnej forme, očakáva sa doručenie v listinnej podobe na adresu spoločnosti. Ponuka musí obsahovať vyplnené príloha č.1 (Technická špecifikácia), príloha č.2 (Návrh uchádzača na plnenie kritérií na predmet zákazky) a príloha č. 3 (Návrhy zmlúv).
* **Uchádzač predloží ponuku poštou, na poštovú adresu: ŠIMKOVIČ - PROTEKTOR spoločnosť s ručením obmedzeným, Sečovce, Kollárova 15, 07801, alebo e-mailom na adresu:** sprotektor@sprotektor.sk
* Na obálku je potrebné uviesť: „**Zníženie energetickej náročnosti – súťaž, neotvárať**“

**14. Lehota na predkladanie ponúk je stanovená do** 5.7.2019

**15. Lehota viazanosti ponúk je stanovená do** 25.4.2020

**16. Obsah ponuky**

Uchádzač musí predložiť cenovú ponuku na celé plnenie služby komplexne.

Ponuka predložená uchádzačom musí obsahovať:

* vyplnenú a osobou oprávnenou konať za uchádzača podpísanú ponuku s cenou na celý predmet zákazky, alebo ktorýkoľvek logický celok;
* v ponukovej cene musia byť zahrnuté všetky náklady uchádzača súvisiace s dodaním predmetu zákazky;
* cena uvedená v ponuke musí byť vyjadrená v EUR bez DPH, (vo vyplnených prílohách - príloha č.1 (Technická špecifikácia), príloha č. 2 (Návrh uchádzača na plnenie kritérií na predmet zákazky);
* ak uchádzač nie je platiteľom DPH, uvedie navrhovanú cenu a zároveň uvedie, že nie je platiteľom DPH;
* vyplnené **„návrhy zmlúv“ príloha č.3** a ďalšie dokumenty, ktorými uchádzač preukáže splnenie podmienok účasti, s platobnými podmienkami s platbou za dodávku s lehotou splatnosti do 30 kalendárnych dní; a aplikácie zádržného vo výške 10 % v prípade zistených nedostatkov pri odovzdávaní a preberaní až do času odstránenia;
* úspešný uchádzač v pozícii zhotoviteľa sa zaväzuje strpieť výkon kontroly/auditu súvisiaceho s uskutočnením predmetu tejto zmluvy, kedykoľvek počas platnosti a účinnosti príslušnej zmluvy o poskytnutí nenávratného finančného príspevku uzavretej objednávateľom ako prijímateľom nenávratného finančného príspevku za účelom financovania predmetných stavebných prác, a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä zákona č. 528/2008 Z. z. o pomoci a podpore poskytovanej z fondov Európskej únie v znení neskorších predpisov a zákona č. 357/2015 Z .z. o finančnej kontrole a audite a o zmene a doplnení niektorých zákonov a príslušnej Zmluvy o nenávratnom finančnom príspevku a jej príloh vrátane Všeobecných zmluvných podmienok pre také zmluvy a poskytnúť týmto orgánom riadne a včas všetku potrebnú súčinnosť. Porušenie tejto povinnosti dodávateľa je podstatným porušením zmluvy, ktoré oprávňuje objednávateľa od zmluvy odstúpiť.

**17. Podmienky účasti**

Verejný obstarávateľ stanovil požiadavku podľa platnej legislatívy.

**17.1 Osobné postavenie uchádzačov a záujemcov vrátane požiadaviek týkajúcich sa zápisu do profesijného alebo obchodného registra.**

***Informácie a formálne náležitosti nevyhnutné na splnenie podmienok účasti:***

*Uchádzač musí spĺňať podmienky účasti týkajúce sa osobného postavenia uvedené v § 32 ods. 1 písmeno e) a f) zákona o VO. Verejný obstarávateľ si stiahne požadovaný výpis z verejne dostupnej databázy z registra právnických osôb.*

***§ 34 ods. 1 písm. g)***

***Podľa § 34 ods. 1 písm. g)*** *ZVO uchádzač preukáže svoju technickú alebo odbornú spôsobilosť údajmi o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov. Uchádzač preukáže odbornú úroveň personálneho zabezpečenia plnenia predmetu zákazky prostredníctvom nasledujúcich kľúčových odborníkov:*

***Stavbyvedúci pre pozemné stavby*** *s platným osvedčením o vykonaní odbornej skúšky podľa zákona č. 138/1992 Z. z. o autorizovaných architektoch a autorizovaných stavebných inžinieroch v znení neskorších predpisov, resp. obdobné osvedčenie vydané príslušným orgánom v krajine sídla osoby zodpovednej za riadenie stavebných prác.*

*Uchádzač preukáže odbornú úroveň personálneho zabezpečenia nasledovne:*

*a) predložením čestného vyhlásenia kľúčového odborníka, že bude k dispozícií uchádzačovi na plnenie predmetu zákazky počas celej doby jeho realizácie,*

*b) Uchádzač predloží fotokópiu dokladu o odbornej spôsobilosti podľa z.č. 138/1992 Zb. v platnom znení (alebo podľa ekvivalentnej právnej normy platnej v krajine sídla uchádzača alebo v krajine pôvodu osoby).*

*Osobitné podmienky plnenia zmluvy sú vyjadrené v návrhu zmlúv a sú nasledovné: doba realizácie, záručná doba, platobné podmienky, zádržné pre logický celok č.1*

**18. Kritériá na vyhodnotenie ponúk podľa § 44 ZVO:**

[x]  Najnižšia cena bez DPH

[ ]  Najlepšieho pomeru ceny a kvality

[ ]  Nákladov použitím prístupu nákladovej efektívnosti najmä nákladov počas životného cyklu

**Verejný obstarávateľ si vyhradzuje právo neprijať ponuku, ktorej celková cena za dodanie predmetu zákazky prevyšuje finančný limit vyčlenený verejným obstarávateľom pre požadovaný predmet zákazky.**

**19. Navrhnutý spôsob vzniku záväzku:**

[ ]  Objednávka

[x]  Zmluva

[ ]  Rámcová dohoda

[ ]  Iné

Zmluva bude podpísaná iba v prípade kladného výsledku finančnej kontroly uskutočnenej Poskytovateľom NFP, a to deň po dni doručenia správy zo štandardnej ex-post kontroly dotknutého verejného obstarávania Prijímateľovi/objednávateľovi, v ktorom Poskytovateľ NFP deklaruje pripustenie výdavkov vyplývajúcich z realizácie zmluvy k financovaniu. Uzatvorenie/Realizácia zmluvy s úspešným uchádzačom podlieha predchádzajúcemu schváleniu dokumentácie z verejného obstarávania Riadiacim orgánom /Sprostredkovateľským orgánom. Po schválení dokumentácie z verejného obstarávania Riadiacim orgánom/Sprostredkovateľským orgánom sa bude postupovať v súlade s ustanoveniami zmluvy. Zmluva nadobudne platnosť podpisom zmluvných strán a účinnosť dňom nasledujúcim po dni jej zverejnenia v súlade s § 47a zákona č. 40/1964 Zb. Občianskeho zákonníka v znení neskorších predpisov. Ak Riadiaci orgán/Sprostredkovateľský neschváli dokumentáciu z verejného obstarávania, verejný obstarávateľ si vyhradzuje právo nepristúpiť k podpisu zmluvy resp. odstúpiť od zmluvy a to bez finančných nárokov všetkých strán a ďalej postupovať v súlade s pokynmi Riadiaceho orgánu/Sprostredkovateľského orgánu a so zákonom o verejnom obstarávaní. Verejný obstarávateľ si vyhradzuje právo nepristúpiť k podpísaniu zmluvy a to bez finančných nárokov všetkých strán a ďalej postupovať v súlade so zákonom o verejnom obstarávaní.

**20. Trvanie zmluvy v mesiacoch:** 3 mesiace pre Logický celok č.1 - Zateplenie obvodového plášťa, zateplenie strešného plášťa, a Logický celok č.2 - Rekonštrukcia a modernizácia systémov osvetlenia v budove, a 4 mesiace pre Logický celok č.3

Zabudovanie kogeneračnej jednotky

**21. Ďalšie informácie** Výzvu na súťaž vypracoval: Ing. Igor Seman, PMP.

**22. Dátum zaslania výzvy na súťaž[[1]](#footnote-1)** 25.6.2019

**23. Dátum zverejnenia výzvy na internetovej stránke[[2]](#footnote-2)** 25.6.2019

Dátum a miesto: 25.6.2019, Sečovce

 .......................................................

 Ing. Juraj Šimkovič, konateľ

1. Nevyžaduje sa ako podmienka pri zákazkách pod 5000,- EUR [↑](#footnote-ref-1)
2. Nevyžaduje sa ako podmienka pri zákazkách pod 5000,- EUR [↑](#footnote-ref-2)